Øst-Finnmark

**Øst-Finnmark** er et distrikt i den østlige delen av Finnmark fylke, mellom Sværholthalvøya i vest og riksgrensen mot Russland i øst, som omfatter områdene tilknyttet Laksefjorden, Nordkynhalvøya, Tanafjorden, Varangerhalvøya og Varangerfjorden. Øst-Finnmark dekker et areal på 18&nbsp;750,37&nbsp;km² med til sammen 28&nbsp;145 innbyggere (1. januar 2015), fordelt på de ni kommunene Berlevåg, Båtsfjord, Gamvik, Lebesby, Nesseby, Sør-Varanger, Tana, Vadsø og Vardø. De tre byene i området er Vardø, Vadsø og Kirkenes.

Øst-Finnmark inngår i *[[Tiltakssonen i Finnmark og Nord-Troms]]* som omfattes av særlig gunstige distriktspolitiske bestemmelser.

## Kommuner i Øst-Finnmark
Øst-Finnmark er inndelt i 9 kommuner:

### Kommuneinndelingshistorikk
I 1838 ble området inndelt i kommunene Lebesby, Vardø (by og landsogn) og Vadsø (by og landsogn). Av Lebesby ble Tana skilt ut som egen kommune i 1864, og av Tana ble Berlevåg og Gamvik skilt ut som egne kommuner i 1913. I 1869 ble Vardø landsogn egen kommune og fikk senere navnet Båtsfjord. Av Vadsø ble Sør-Varanger skilt ut som egen kommune i 1859, Nesseby i 1864 og Nord-Varanger i 1893. Av Nesseby ble Polmak skilt ut som egen kommune i 1902. I 1964 ble deler av Båtsfjord gjeninnlemmet i Vardø, Nord-Varanger ble gjeninnlemmet i Vadsø, og Polmak ble innlemmet i Tana kommune.

## Administrative inndelinger
* Distriktet omfatter det tidligere Østfinnmarken fogderi, i 1853 delt i *Tanen fogderi* og *Varanger fogderi* (*Vardø fogderi* ble så utskilt fra Varangers fogderi i 1868).
* Kommunene deltar i Øst-Finnmark regionråd.
* Distriktet inngår i domsmyndighetsområdet til Indre og Østre Finnmark tingrett under Hålogaland lagdømme
* Lebesby og Gamvik omfattes av Hammerfest prosti, Nesseby og Tana av Indre Finnmark prosti, og de øvrige kommunene utgjør virkeområdet for Varanger prosti, alle under Nord-Hålogaland bispedømme i Den norske kirke,

## Befolkningsutvikling
Tabellen viser befolkningsutviklingen i Øst-Finnmark i årene 1769-2001 basert på kommunegrensene fra 2002.

## Tettsteder

Tettsteder i Øst-Finnmark, rangert etter innbyggertall 1. januar 2017 (kommune i parentes):

*Vadsø – 5 064 (Vadsø)
*Kirkenes – 3 566 (Sør-Varanger)
*Bjørnevatn – 2 579 (Sør-Varanger)
*Båtsfjord – 2 212 (Båtsfjord)
*Vardø – 1 875 (Vardø)
*Hesseng – 1 733 (Sør-Varanger)
*Berlevåg – 948 (Berlevåg)
*Kjøllefjord – 945 (Lebesby)
*Mehamn – 779 (Gamvik)
*Tana Bru – 728 (Tana)
*Vestre Jakobselv - 537 (Vadsø)
*Kiberg - 202 (Vardø)

### Byer
Vardø fikk bystatus som kjøpstad i 1789, Vadsø i 1833. Kirkenes fikk bystatus av kommunen i 1998.

## Politikk
### Stortingsvalgene 1906-1918
**Østfinmarken** var 2. valgkrets i Finmarkens amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Østfinmarken valgte således én representant og én personlig vararepresentant.

Valgkretsen Østfinmarken bestod av herredene Karasjok, Lebesby, Tanen/Tana, Næsseby, Polmak, Nordvaranger, Sydvaranger/Sør-Varanger, Gamvik fra 1915, Berlevåg fra 1915 og Vardø herred med rundt 13&nbsp;000 innbyggere og 6&nbsp;000 stemmeberettigede etter innføringen av kvinnelig stemmerett.

#### Valgresultat

*Stortingsvalget 1909 ble forkastet av Stortinget. Ved nyvalget 10. april 1910 ble Saba, Socialistene, valgt med 1 257 stemmer (58,8%). Sorenskriver I. Moe, Venstre, fikk 877 stemmer (41,1,%).

#### Stortingsrepresentanter

## Noen kjente personer fra Øst-Finnmark
*Anathon Aall, filosof, psykolog og professor
*Isak Saba, folkeminnegransker og politiker
*Peder Holt, embedsmann og politiker
*John Savio, samisk kunstner
*Hans J. Henriksen, forkjemper for samisk språk og kultur
*Osvald Harjo, motstandsmann
*Einar Wøhni, embedsmann og politiker
*Reidar Hirsti, journalist, redaktør og forfatter
*Erling Norvik, politiker
*Magnar Mikkelsen, forfatter
*Nils Utsi, skuespiller
*Martin Schanche, bilsportutøver
*Karl Eirik Schjøtt-Pedersen, politiker
*Vegard Ulvang, skiløper
*Hanne Ørstavik, forfatter
*Gørild Mauseth, skuespiller
*Sigurd Rushfeldt, fotballspiller
*John Kristian Dahl, skiløper
*Kristin Størmer Steira, skiløper
*Morten Gamst Pedersen, fotballspiller
*Bendik Rugaas, politiker

## Referanser


## Eksterne lenker
* Tiltakssonen,
* Øst-Finnmark regionråd